Matovič, Igor, poslanec NR SR (2016-09-23):
Takže Robert Fico tým, že už 47. mesiac berie úplatok od daňového podvodníka Ladislava Bašternáka skoro 5-tisíc eur každý jeden mesiac, od človeka, ktorý za jeden jediný rok okradol všetkých čestných ľudí na Slovensku, ktorí platia dane, o 8 mil. eur, je hanebná. Je najlepší spôsob, aby ste teraz odišli, lebo potom odoláte pokušeniu, aby ste ma vyrušovali. Ja vám to naozaj odporúčam, choďte preč, lebo potom mi nebudete skákať do reči a ja nebudem túto hanebnú vec musieť opakovať na našeho pána premiéra. Ale ja som veľmi rád, že mi skáčete do reči, lebo práve toto tu nezaznievalo. Zaznievalo tu veľa hocijakých hlúpostí, ale najdôležitejší fakt, že Robert Fico býva v byte, dobrovoľne býva v byte, za ktorý sa platí tržný nájom skoro 7-tisíc eur, a on tam býva za 2 650, je hanebná. Lebo takýmto spôsobom berie úplatok a berie úplatok evidentne za to, aby urobil presne v krízovej situácii to, čo urobil za posledné mesiace. Ak by premiér si stál za slovami, ktoré svojho času povedal, že v prípade akéhokoľvek čo i len podozrenia svojho ministra z korupcie alebo z klientelizmu do troch minút ho odvolá, tak v momente ako týždenník Trend, myslím, že bol prvý, tesne po voľbách napísal o kauze Bašternák, v momente by ministra Kaliňáka odvolal. Napriek tomu ho viac ako šesť mesiacov vlastným telom kryje. A ja si osobne myslím, že robí to práve preto, lebo od tohto človeka za 47 mesiacov zobral viac jako 200-tisíc eur úplatok. Keď od niekoho zoberiete 6 mil. korún úplatok za to, že potom, vieš čo, Robo, keď príde isté k istému a keď mi na tie podvody náhodu niekto dojde, tak ma zakry, tak on to robí. Predsa je chlap. V mafii to tak funguje, dá sa čestné slovo, dá sa ruka, dodržíme slovo. Na toto je Robert Fico hrdý. Bohužiaľ, na toto dopláca celá Slovenská republika. Dnes sme na očiach celej Európskej únie. Sme predsedajúcou krajinou. V tejto situácii sa nehanbíme napísať ako predsedajúca krajina, že našou prioritou je boj proti daňovým podvodom. Boj proti daňovým podvodom. A zároveň premiér vedome dobrovoľne býva v byte, ktorý je postavený z daňových podvodov, býva v byte za nájom, ktorý je o 5-tisíc eur lacnejší, čiže znamená, že každý mesiac berie úplatok 5-tisíc eur od daňového podvodníka, a keď sa táto kauza prevalí, lebo predtým jeho polícia, jeho ľudia, jeho minister Kaliňák, jeho minister vnútra Kaliňák urobí všetko pre to, aby sa to zamietlo, tak ako sa patrí, pod koberec, keď sa to prevalí, tak nakoniec nie je schopný sa k tomu postaviť ako chlap, ale postaví sa ako mamonársky zbabelec, ktorý si potrpí na luxuse, a z bytu, v ktorom má nábytok len za milión eur – a ja sa pýtam, z akých peňazí? –, sa odmieta vysťahovať. Áno, nie je to za miliardu ako Janukovyč na Ukrajine. Ale je legitímna otázka, odkiaľ premiér Slovenskej republiky, ktorý v živote, v živote nezarobil legálne peniaze v takejto výške, odkiaľ má na to, aby mal zariadenie v svojom byte za milión eur? To divadielko, ktoré hral už v roku 2011, ´12 a následne, že však on sa tam ide pozrieť, či nejaké administratívne priestory by neboli na nájom a potom následne sa tam nasťahoval, bolo len divadlo. Rozprával som sa s dvomi ľuďmi, ktorí v tej budove robili ako stavebné práce. Robotníci sami medzi sebou mali názvoslovie jednotlivých bytov, nemali, že na druhom poschodí štrnástka, na treťom pätnástka, tam osemdesiatpäťka, ale hovorili, teraz robíme u Fica, choď k Počiatkovi, treba tam dotiahnuť omietku, napríklad. Jednoducho byty si nazývali dopredu, ešte pred tým, jako ten byt, tá opacha bola postavená, si nazývali podľa toho, kto tie byty bude vlastniť. Vedeli, že robia u Fica, vedeli, že robia u Počiatka. Robert Fico od začiatku vedel, že v tom byte bude bývať, a ja som dnes v podstate už presvedčený po tom, ako sa správa, že to nie je o tom, že on tu berie úplatok, ale v podstate to je asi omnoho horšie. On tu hrá na nás a oficiálne možno aj na účet nejakého Bašternáka niekde, aj keď to nikedy nepredložil, ale v podstate nie je to dôležité, chodí symbolická suma 2 650 eur za byt, ktorý má skoro 500 metrov štvorcových, ale v skutočnosti tento byt je Roberta Fica. Býva v svojom vlastnom byte, a preto tak strašne ťažko je mu odísť z bytu, ktorý patrí predsa jemu. Jednoducho to je presne syndróm diktátorov, ktorí si potrpia na luxus. Diktátorov preto, lebo len diktátor zobere opozícii právo slobodne rozprávať. Len diktátor súhlasí s chorými praktikami a chúťkami nového predsedu Národnej rady, že treba obmedziť vystúpenia opozičných poslancov, treba im zakázať chodiť v tričkách, treba im zakázať tu vytiahnuť čo i len A-štvorkový transparent alebo A-štvorkový graf, lebo, božechráň, bolo by tam náhodou niečo, čo by hovorilo v ich neprospech. Len diktátor sa vyjadrí o kňazovi, ktorý pred voľbami, či nie kňazovi, o biskupovi, ktorý povie, že rozkrádanie zdravotníctva spôsobuje zbytočné smrte alebo smrť tisícov ľudí, sa o ňom vyjadrí ako o nejakom druhotriednom pomocnom biskupkovi. Len diktátor sa takto vyjadruje. Len diktátor sa vyjadrí o učiteľoch, ktorí si uplatňujú svoje práva a snažia sa dobyť k verejnému sľubu, ktorý dal práve ten človek, ktorý si teraz sadol, pán minister školstva Čaplovič, týmto ľuďom o tom, aké budú mať platy. Keď sa títo učitelia domáhajú splnenia tohto sľubu, len diktátor môže na nich zaútočiť spôsobom, že sú to vlastne vagabundi, ktorí si tam dva mesiace váľali šunky a chodili po dovolenkách a teraz v septembri zrazu štrajkujú. Len diktátor spraví to, že najprv pred voľbami v roku 2012 zahlasuje so všetkými tu, čo sme, o tom, že sestričkám dáme vyššie platy a po voľbách sa na nich zvysoka vykašle. Len diktátor si z polície urobí slúžku. Len diktátor si z prokuratúry robí slúžku, len diktátor ignoruje súd a tvári sa, že sa mu nedá doručiť doručenka na Úrad vlády. (Reakcie z pléna.) Toto je správanie nášho premiéra. (Reakcie z pléna.) Vzhľadom na to, že znova mi tu niekto skáče do reči, tak si zopakujeme ten podstatný fakt, prečo tu dnes sedíme, a to je to, že Robert Fico ako premiér Slovenskej republiky, pán Hrnko znova hovorí, tak si to zrejme musíme zopakovať trikrát. (Prerušenie vystúpenia predsedajúcim.)